 Guddoomiye ku xigeenka koowaad ee xisbiga Mucaaradka ah ee Waddani Axmed Muumin Seed, ayaa isaguna ka hadlay diidmada xisbiga Kulmiye ee shirka talo-qaran Waa nasiib daro in gudoomiyaha ku-meel gaadhka ah ee xisbiga KULMIYE Muuse Biixi Cabdi isaga oo muddo badan ku jiray siyaasadda Somaliland inuu maanta kala garan waayo shir beeleed iyo dood qaran, waxaan u malaynayaa waxaanu wax ka akhriyin Muuse saxaafadda madaxbanaan ee dalka, waayo anaga waa nagu ceeb Waddani ahaan iyo xisbiyo mucaarad ahaanba inaanu ku baaqno shir beeleed, shir beeleed waxa la yidhaahdaa marka aanay dawladdi jirin, laakiin maanta inagu dawlad ayaynu leenahay itaalka ay doonto ha la haatee ayuu yidhi waxaanu intaa ku daray isaga oo shalay u waramayey Telefiishanka HCTV, waxaanu intaa ku daray Anagu hadaanu xisbiyada mucaaradka ah nahay waxaanu ku baaqnay oo aanan cidna u daba fadhiisanayan amarkana aanan uga qaadnayan dood qaran, ajandaheedii ugu horeeyayna waanu sheegnay, waxaana lagaga tashan doonaa dawladnimada Somaliland halkay inoo marayso iyo wixii inoo qaboomay, KULMIYE waad arkaysaan isagay maradiisii ku gubanaysaa inuu cid kale wax ka sheegaana waa u nasiib daro, waxaan u malaynayaa uun inuu arinkaasu yahay nin daad qaaday xubno cuskay. 